**សេចក្តី​ជូនដំណឹង​ចំពោះ​អ្នក​កាន់កាប់​អាជ្ញាប័ណ្ណ​ចំណីអាហារ​នៅក្រុង​ហ្វ៊ីឡាឌែល​ហ្វ្យៀ**

**សម្រាប់​មុខ​ជំនួញដែល​មានកៅអីអតិថិជនចំនួន៤៩ ឬតិច​ជាងនេះ**

នៅ​ថ្ងៃទី១ ខែមករា ឆ្នាំ២០១៨ អាជ្ញាប័ណ្ណ​ចំណីអាហារ​ក្រុង​ហ្វ៊ីឡាឌែល​ហ្វ្យៀ​បានផ្លាស់ប្តូរ ។ ឥឡូវនេះ​អាជ្ញាធរក្រុង​ហ្វ៊ីឡាឌែលហ្វ្យៀ នឹង​ចេញ អាជ្ញាប័ណ្ណចំណីអាហារជាលក្ខណៈ **“Large Establishment” (ទ្រង់ទ្រាយធំ)** ចំពោះ​មុខ​ជំនួញដែលមាន​កៅអីអតិថិជន​ចំនួន៣០ ឬច្រើន​ជាងនេះ និងចេញ​អាជ្ញា ប័ណ្ណជាលក្ខណៈ​ **“Small Establishment” (ទ្រង់​ទ្រាយ​តូច)** ចំពោះ​មុខជំនួញដែល​មាន​​កៅអី​អតិថិជនចំនួន ២៩ ឬតិច​ជាងនេះ ។

បើ​មុខ​ជំនួញ​របស់អ្នក​មាន​​កៅអីអតិថិជន​ចំនួន ២៩ ឬតិច​ជាងនេះ គឺអ្នក​មិន​ចាំបាច់​​មានចំណាត់​ការ​ពិសេស​អ្វីឡើយ ។ នៅពេល​ដែល​អ្នក​បន្តអាជ្ញាប័ណ្ណ​ចំណីអាហាររបស់អ្នកក្នុង​ឆ្នាំ ២០១៨ អាជ្ញាធរក្រុង​នឹង​ចេញអាជ្ញាប័ណ្ណ​ជាទ្រង់ទ្រាយ​តូច​ឲ្យអ្នកដោយ​ស្វ័យប្រវត្តិ ។

**បើ​មុខ​ជំនួញរបស់អ្នក​មាន​កៅអីអតិថិជនចំនួន ៣០ ឬច្រើន​ជាងនេះ អ្នក​ត្រូវ​ស្នើសុំ​អាជ្ញាប័ណ្ណ​ចំណីអាហារ​ជាលក្ខណៈ​ទ្រង់​ទ្រាយ​ធំ ។**

* **ដើម្បី​អាច​ទទួលបាន​អាជ្ញាប័ណ្ណ​ចំណីអាហារ​ជាលក្ខណៈ​ទ្រង់​ទ្រាយធំ អ្នក​ត្រូវ​ស្នើសុំ​ការធ្វើអធិការកិច្ចអំពីភាព​មាន​សិទ្ធិទទួល​បាន​អាជ្ញាប័ណ្ណនេះ ដោយការប្រើ​សំណុំ​បែបបទអនឡាញ​របស់​យើង តាមអាសយដ្ឋាន** [www.phila.gov/lirequest](http://phl.maps.arcgis.com/apps/GeoForm/index.html?appid=ce8001dd86d84a3a8d0a0df4c3518908) **ឬដោយការ​ហៅទូរស័ព្ទមកលេខ 311 (ពីក្រុង​ហ្វ៊ីឡាឌែលហ្វ្យៀ) ឬលេខ (215) 686-8686 (ពី​ខាងក្រៅ​ក្រុង​ហ្វ៊ីឡាឌែលហ្វ្យៀ) ។ សំណើសុំនេះ ត្រូវ​ធ្វើឲ្យបាន​រួចរាល់​ត្រឹម​ថ្ងៃទី ១៥ ខែកុម្ភៈ ឆ្នាំ២០១៨ ។**ក្រុមអធិការកិច្ចរបស់ក្រុងនឹង​ចុះទៅ​មើល​មុខ​ជំនួញ​របស់អ្នក​ឲ្យបាន​មុនថ្ងៃទី៣១ ខែ​មនា ឆ្នាំ២០១៨ ។
* ដើម្បីឲ្យ​មុខជំនួញរបស់​អ្នក​អាច​មានលក្ខណៈ​សម្បត្តិ​ទទួល​បាន​អាជ្ញាប័ណ្ណ​ចំណីអាហារ​ក្នុង​ទ្រង់ទ្រាយធំ យ៉ាងហោចណាស់​ត្រូវ​មាន​កៅអីអតិថិជន​ចំនួន៣០ ហើយ​យ៉ាងហោចណាស់ត្រូវ​មាន​បង្គន់មួយដែលមាន​ឡាបូលាងដៃ ជាប្រចាំ​សម្រាប់​អតិថិជនប្រើប្រាស់ ។
* បើមុខជំនួញរបស់​អ្នក​ត្រូវបាន​អនុម័ត អាជ្ញាធរក្រុង​នឹងចេញ​អាជ្ញាប័ណ្ណចំណីអាហារ​ក្នុង​ទ្រង់ទ្រាយធំ ដល់អ្នក នៅពេលដែលអ្នក​មក​បន្តអាជ្ញាប័ណ្ណ​ចំណីអាហាររបស់អ្នក​សម្រាប់​ឆ្នាំ២០១៨ ។
* អាជ្ញាធរក្រុងនឹង​ចេញអាជ្ញាប័ណ្ណចំណីអាហារក្នុងទ្រង់ទ្រាយ​តូច​ឲ្យអ្នកដោយស្វ័យប្រវត្តិ ប្រសិនបើ ៖
	+ អ្នក​មិន​បាន​ស្នើសុំការធ្វើអធិការកិច្ចភាពមាន​សិទ្ធិទទួល​បានអាជ្ញាប័ណ្ណក្នុង​ទ្រង់ទ្រាយធំ ឲ្យបានត្រឹមថ្ងៃទី១៥ ខែកុម្ភៈ ឆ្នាំ២០១៨
	+ មុខជំនួញរបស់អ្នក​​មិនទទួល​បានការអនុម័តជាមុខជំនួញក្នុង​ទ្រង់ទ្រាយធំ ឬ
	+ ឬមួយអ្នក​មិន​អនុញ្ញាតឲ្យ​ក្រុមអធិការកិច្ចក្រុង​ចូលពិនិត្យមុខ​ជំនួញ​របស់​អ្នក​ ។

អ្នក​នឹង​ទទួល​បាន​វិក្ក័យប័ត្រពីអាជ្ញាធរក្រុង នៅពេលដែល​ដល់ពេលត្រូវបន្ត​អាជ្ញាប័ណ្ណចំណីអាហារ​ ។ សម្រាប់​អ្ន​ក​កាន់​អាជ្ញាប័ណ្ណភាគច្រើន អ្នក​នឹង​ទទួល​បាន​វិក្ក័យប័ត្រ​ក្នុងខែមេសា ឆ្នាំ២០១៨ ។ តម្លៃសម្រាប់​អាជ្ញាប័ណ្ណចំណីអាហារ​ក្នុង​ទ្រង់​ទ្រាយធំគឺ $៤១៥ ហើយ​តម្លៃ សម្រាប់​អាជ្ញាប័ណ្ណ​ចំណីអាហារ​ក្នុង​ទ្រង់ទ្រាយ​តូចគឺ $285 ។

សូម​កត់​ចំណាំថា Pennsylvania Liquor Control Board (PLCB) (គណៈគ្រប់គ្រងគ្រឿងស្រវឹងរដ្ឋផេនស៊ីលវេនៀ) អាច​ចុះមកពិនិត្យមើលអាជ្ញាប័ណ្ណចំណីអាហារហ្វ៊ីឡាឌែលហ្វ្យៀរបស់អ្នក ដើម្បីសម្រេចថាតើមុខជំនួញ​របស់អ្នក​អាច​ទទួលបានអាជ្ញាប័ណ្ណគ្រឿងស្រវឹងរបស់រដ្ឋ​ផេនស៊ីលវេនៀដែរឬទេ ។ សម្រាប់ព័ត៌មាន​បន្ថែម​ សូមចូលទស្សនាគេហទំព័រ PLCB តាមអាសយដ្ឋាន **http://www.lcb.pa.gov/Licensing/Pages/Licensee-Compliance-Program.aspx** ។

បើអ្នក​មានសំណួរ សូម​ទាក់ទងមកកាន់​សេវាកម្មបម្រើអតិថិជនរបស់ក្រុង ដោយការ​ហៅមកលេខ 3-1-1 (ពីក្រុង​ហ្វ៊ីឡាឌែលហ្វ្យៀ) ឬលេខ 215-686-8686 (ពីខាងក្រៅក្រុងហ្វ៊ីឡាឌែលហ្វ្យៀ) ។